Досието на Алексей Петров – пътя на щурмовака
Четвъртък, 14 Април 2011 18:25
В рубриката „Who is who” сайтът Държавна сигурност.com представя личното кадрово дело на Алексей Петров като младши офицер в една от силовите структури на МВР – Специализирания милиционерския батальон, известен като поделението на червените барети.
Основателят на „Аполо и Болкан”, едната от силовите застрахователни компании през 90-те години, се превърна в една от най-обсъжданите фигури след арестуването му през февруари 2010 г. при операция „Октопод”.
Неговото кадрово досие в архивите на Държавна сигурност показва пътя му в системата на МВР в периода 1977-1992 г. Бившият съветник на председателя на Държавна агенция „Национална сигурност” (ДАНС) Петко Сертов беше обявен за сътрудник на ДС с решение №78 от 14 октомври 2009 г. на комисията по досиетата.
Това стана при проверката на Националния осигурителен институт, където той е бил член на Управителния съвет.
Съдържание на досието
Досието на Алексей Петров се състои от три раздела и съдържа общо 139 листа. Първият раздел се отнася за кандидатстването му и престоя му в средното милиционерско училище в Пазарджик.
Вторият – за службата му в Специализирания оперативен милиционерски батальон, поделението на червените барети.
Третият раздел съдържа различни документи за назначаването, преназначаването и с напускането на Петров на системата на вътрешното министерство. .